id en id en ms id id id id ms ms id ms id ms en id id ms ms ms id id ms ms id ms en
Operasi di pedalaman hutan Gerik ragut dua nyawa
DUA anggota tentera dari Batalion Kedua Rejimen Askar Melayu Diraja (2 RAMD) Kem Sg Ara Pulau Pinang meninggal dunia selepas dihempap pokok ketika menjalani operasi di kawasan pedalaman hutan Belum, Gerik, Perak hari ini.
Insiden berlaku kira-kira pukul 1 pagi itu meragut nyawa Sarjan Mohd Kamal Ramli,41, dan Koperal Muhammad Zaki Johari, 31,.
Ketua Polis Perak, Datuk Mior Faridalathrash Wahid
Ketua Polis Perak, Datuk Mior Faridalathrash Wahid berkata, pihaknya menerima laporan kematian kedua-dua pegawai lain-lain pangkat itu pada pukul 11.50 pagi.
“Kedua-dua mangsa telah dikeluarkan dari kawasan operasi tentera dengan menggunakan helikopter milik Angkatan Tentera Malaysia (ATM) ke 2 RAMD Kem Sg Ara untuk dibawa ke Hospital Besar Pulau Pinang.
“Kes diklasifikasikan sebagai mati mengejut. PDRM Perak merakamkan takziah kepada kedua-dua ahli keluarga,” katanya dalam satu kenyataan.
Sementara itu, Sel Perhubungan Raya Tentera Darat (TDM) berkata, kejadian berlaku di pangkalan sementara di kawasan operasi pasukan yang dilanda ribut kencang.
“Pada pukul 2.50 pagi selepas suasana tenang, pemeriksaan keselamatan dilaksanakan dan mendapati kedua-dua anggota meninggal dunia akibat ditimpa pokok,” katanya dalam kenyataan hari ini.
Menurutnya, TDM menzahirkan ucapan takziah buat isteri Allahyarham Sarjan Mohd Kamal iaitu Koperal Siti Nafishah Mohd Nasir dan isteri Allahyarham Koperal Muhammad Zaki, Nurummi Amirah Chepa serta seluruh ahli keluarga Allahyarham berdua.
Katanya, TDM akan menghulurkan bantuan sewajarnya dalam memastikan kebajikan keluarga mereka terjaga.
Jenazah Sarjan Mohd Kamal akan dikebumikan di Sungai Petani, Kedah manakala jenazah Koperal Muhammad Zaki akan dikebumikan di Chuping, Perlis.
Pelajar diperkosa di asrama sekolah ditonton rakan sendiri
Penumpang tumbuk kepala pramugara berdepan hukuman penjara 20 tahun
Bantu keluarga ‘rider’ dirempuh SUV, Founder Misi berjaya kutip RM142,634
Pelajar Malaysia ditahan di Mesir berjaya dibebaskan
Kenduri kahwin anak : Siasat Nik Abduh kerana salah guna kuasa, SPRM diberitahu
SPRM bongkar kartel monopoli tender projek MBSA
Polis tak boleh dakwa rakyat Malaysia ambil ganja di Thailand, kata peguam
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
Tak adil salahkan UMNO atas pelbagai isu melanda negara, kata Azalina
Elak ikut arahan politik, SPRM tidak perlu letak dibawah Parlimen, kata Azam
© 2020 puteradaily.com. All rights reserved.